Bislett Games

Bislett Games er et årlig friidrettsstevne som blir arrangert på Bislett stadion i Oslo i løpet av sommeren, og inngår i World Athletics's Diamond League. Arrangør er Bislett Alliansen.

Bislett Games har med to unntak blitt arrangert på Bislett stadion hvert år siden starten i 1966. I 2004, da Bislett var under ombygging, ble stevnet avholdt på Fana stadion i Bergen. I 2020 ble stevnet avholdt under et annet navn og uten publikum på grunn av koronapandemien.

 Historie 
EM i friidrett 1946 ble arrangert på Bislett stadion. Dette var opptakten til en tradisjon med årlige stevner fra 1947. Stevnene hadde navn som Oslo-lekene, Høst-lekene, Septemberlekene og Norden-USA (en utvidet landskamp). Stevnene slet økonomisk, selv om det stadig ble satt nye verdensrekorder, og i 1965 samlet Osloklubbene IL i BUL, SK Vidar og IK Tjalve seg, og dannet Bislett-alliansen. Samme år holdt IK Tjalve sitt jubileumsstevne, der Ron Clarke (Australia) satte verdensrekord på 10 000 meter. Mange regner dette som det første Bislett Games, men det ble arrangert av Bislett-alliansen året etter, i 1966. De første årene ble det arrangert to stevner årlig, men etter hvert ble det ett sommerstevne.

Fra 1966 ble også Bislett-medaljen innstiftet, rettet mot martkante utøvere og prestasjoner under lekene på Bislett. De første mottakerne var langdistanseløperen Thor Helland, spydkasteren Terje Pedersen og sprinteren Carl-Fredrik Bunæs.

 Arne Haukvik 
Telemarkingen Arne Haukvik (1926–2002), som var politiker (Sp) og sentral medlem i Bondeungdomslaget (BUL), var en av initiativtakerne til stevnet i 1966. Han ble leder for Bislett-alliansens stevner, inkludert Bislett Games. Haukvik var samtidig Ron Clarkes manager, og når Ron Clarke var i Europa, var det vanlig at han bodde hos Haukvik på Bjerke i Groruddalen. Når journalister kom for å intervjue Clarke, ble de gjerne invitert på jordbær og fløte i hagen. Dette var opptakten til Haukviks «jordbærselskap» og pressetreff dagen før Bislett Games. Fra 2001 ble pressetreffet flyttet til Oslo rådhus. Haukvik døde av kreft i 2002, 76 år gammel.

Svein Arne Hansen tok over ansvaret med å skaffe de beste utøverne til stevnet på 1990-tallet. Han ble senere president i Friidrettsforbundet, og overlot lederjobben i Bislett Games til den tidligere høydehopperen Steinar Hoen i 2007.

I 2020 ble stevnet arrangert uten publikum, grunnet koronapandemien. Stevnet ble markedsført som «Impossible Games» og verdens- og europarekorder ble slått på mindre vanlige distanser.Karsten Warholm breaks 300m hurdles world record at Impossible Games, BBC, 11. juni 2020, besøkt 12. juni 2020, engelsk

 Verdensrekorder satt under Bislett Games
mini|Abubaker Kaki Khamis bakerst, løper inn til tidenes raskeste andreplass på 800 meter under Bislett Games 2010, med tiden 1.42,23. David Lekuta Rudisha vinner på 1.42,04, mens «haren» Tangui er på vei ut av løpet etter 450 meter. 
mini|Haile Gebrselassie
Følgende verdensrekorder er satt under Bislett Games siden IK Tjalves jubileumsstevne i 1965. 

ÅrØvelseResultatUtøverNasjonalitet2023En engelsk mil, kvinner (junior)4.17,13Birke Haylom2021400 meter hekk, menn46,70Karsten Warholm20085 000 meter, kvinner  14.11,15Tirunesh Dibaba2008800 meter, menn (junior)1.42,69Abubaker Kaki Khamis 20075 000 meter, kvinner  14.16,63Meseret Defar 20045 000 meter, kvinner  14.24,68 Elvan Abeylegesse20045 000 meter, kvinner (junior)14.30,88Tirunesh Dibaba 2000Spydkast, kvinner69,48 mTrine Hattestad 199710 000 meter, menn 26.31,32 Haile Gebrselassie 199410 000 meter, menn 26.52,23 William Sigei 199310 000 meter, menn 26.58,38Yobes Ondieki 198610 000 meter, kvinner 30.13,74Ingrid Kristiansen 198510 000 meter, kvinner30.59,42Ingrid Kristiansen19855 000 meter, menn 13.00,40Said Aouita 1985En engelsk mil, menn3.46,32Steve Cram 19845 000 meter, kvinner 14.58,89Ingrid Kristiansen 198410 000 meter, kvinner 30.59,42Ingrid Kristiansen 19825 000 meter, menn 13.00,41David Moorcroft 19811 000 meter, menn 2.12,81Sebastian Coe 1980En engelsk mil, menn 3.48,8Steve Ovett 1979800 meter, menn 1.42,33Sebastian Coe 1979En engelsk mil, menn 3.48,95Sebastian Coe 19753 000 meter, kvinner 8.46,6Grete Waitz 19753 000 meter hinder, menn 8.10,4Anders Gärderud 19741 000 meter, menn 2.13,9Rick Wohlhuter 196510 000 meter, menn 27.39,4Ron Clarke 

Referanser

 Eksterne lenker 


Kategori:Friidrettsstevner i Norge
Kategori:Sportsarrangementer på Bislett stadion
Kategori:Friidrett i Norge
Kategori:Diamond League
Kategori:Repeterende arrangementer etablert i 1965